Dandis
Dandis (angl. Dundee, škot. gėl. Dùn Dèagh) – miestas Škotijoje, prie Šiaurės jūros, Tėjaus estuarijos kairiajame krante, srities centras. Išvystyta tekstilės, mašinų, elektros prietaisų, laikrodžių, poligrafijos, maisto pramonė. Yra universitetas, muziejus, meno galerija, Švč. Mergelės Marijos bažnyčia, Šv. Povilo katedra. Miesto teisės nuo 1892 m. XIX a. antroje pusėje–XX a. pradžioje buvo džiuto pramonės centras.